CELEX: 32006R1818
Language: el
Date: 2006-12-11 00:00:00
Title: Κανονισμός (ΕΚ) αριθ. 1818/2006 της Επιτροπής, της 11ης Δεκεμβρίου 2006 , σχετικά με την εφαρμογή του συστήματος διαχείρισης για το ποσοτικό ανώτατο όριο χλωριούχου καλίου σε σχέση με τα μέτρα αντιντάμπινγκ που εφαρμόζονται στις εισαγωγές χλωριούχου καλίου καταγωγής Λευκορωσίας

12.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 349/3
            
         
      ΚΑΝΟΝΙΣΜΌΣ (ΕΚ) αριθ. 1818/2006 ΤΗΣ ΕΠΙΤΡΟΠΉΣ
   
   της 11ης Δεκεμβρίου 2006
   σχετικά με την εφαρμογή του συστήματος διαχείρισης για το ποσοτικό ανώτατο όριο χλωριούχου καλίου σε σχέση με τα μέτρα αντιντάμπινγκ που εφαρμόζονται στις εισαγωγές χλωριούχου καλίου καταγωγής Λευκορωσίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»),
   τον κανονισμό (ΕΚ) αριθ. 1050/2006 του Συμβουλίου, της 11ης Ιουλίου 2006, για την επιβολή οριστικού δασμού αντιντάμπινγκ στις εισαγωγές χλωριούχου καλίου (ποτάσας) καταγωγής Λευκορωσίας και Ρωσίας (2), και ιδίως το άρθρο 2 παράγραφος 1,
   Κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1050/2006 το Συμβούλιο επέβαλε οριστικά μέτρα αντιντάμπινγκ στις εισαγωγές χλωριούχου καλίου (ποτάσας) καταγωγής, μεταξύ άλλων, Λευκορωσίας. Λαμβανομένων υπόψη των ειδικών συνθηκών που επικρατούσαν στην αγορά χλωριούχου καλίου, κρίθηκε ενδεδειγμένη η επιβολή μέτρων υπό μορφή ελάχιστης τιμής εισαγωγής για τα είδη προϊόντων που υπάγονται στους κωδικούς 3104 20 50 και 3104 20 90 της ΣΟ (κωδικοί TARIC 3104205010, 3104205090 και 3104209000), μέχρις ενός ποσοτικού ανώτατου ορίου, πέραν του οποίου έπρεπε να ισχύει ένας κατ’ αξίαν δασμός 27,5 % («υπό εξέταση προϊόν»).
            
         
               (2)
            
            
               Το Συμβούλιο, στον κανονισμό (ΕΚ) αριθ. 1050/2006, αναγνώρισε ότι η θέσπιση ποσοτικού ανώτατου ορίου απαιτεί ένα σύστημα διαχείρισης που δεν ήταν δυνατόν να θεσπιστεί πριν τεθεί σε ισχύ ο εν λόγω κανονισμός. Ως εκ τούτου, το Συμβούλιο, στο άρθρο 2 παράγραφος 1 του κανονισμού (ΕΚ) αριθ. 1050/2006, εξουσιοδότησε την Επιτροπή να καθορίσει με σχετικό κανονισμό τις λεπτομέρειες εφαρμογής του συστήματος διαχείρισης του ποσοτικού ανώτατου ορίου, μόλις αυτό θα ήταν τεχνικά δυνατόν.
            
         
               (3)
            
            
               Η αποτελεσματική διαχείριση του ποσοτικού ανώτατου ορίου απαιτεί τη θέσπιση απαίτησης κοινοτικής άδειας εισαγωγής για την θέση σε ελεύθερη κυκλοφορία του υπό εξέταση προϊόντος στην Κοινότητα έως ότου εξαντληθεί το ποσοτικό ανώτατο όριο. Για να ελαχιστοποιηθεί η παρέμβαση στην αγορά και να εξασφαλιστεί η ισότιμη πρόσβαση όλων των οικονομικών φορέων στο ποσοτικό ανώτατο όριο, κρίνεται σκόπιμο να εκδοθεί άδεια εισαγωγής κατά τη χρονολογική σειρά με την οποία θα ληφθούν οι κοινοποιήσεις από τα κράτη μέλη.
            
         
               (4)
            
            
               Για να εξασφαλιστεί η μη υπέρβαση του ανώτατου ποσοτικού ορίου, είναι αναγκαίο να θεσπιστεί μια διαδικασία βάσει της οποίας οι αρμόδιες αρχές των κρατών μελών δεν θα εκδίδουν άδειες εισαγωγής πριν λάβουν επιβεβαίωση από την Επιτροπή ότι εξακολουθούν να υπάρχουν διαθέσιμες ποσότητες εντός του ανώτατου ποσοτικού ορίου.
            
         
               (5)
            
            
               Για να καταπολεμηθούν οι κερδοσκοπικές ή τεχνητές πρακτικές σε σχέση με την έκδοση των αδειών εισαγωγής, κρίνεται ενδεδειγμένος ο περιορισμός των επιμέρους αιτήσεων στο ποσό που δηλώνεται στη σχετική σύμβαση μεταξύ του εισαγωγέα και του εξαγωγέα, καθώς και να περιοριστεί η ισχύς των αδειών εισαγωγής στους τρεις μήνες. Στο πλαίσιο αυτό, η Επιτροπή υπενθυμίζει επίσης ότι το άρθρο 5 παράγραφος 3 του κανονισμού (ΕΟΚ) αριθ. 2913/92 του Συμβουλίου (3) προβλέπει ότι, εκτός από εξαιρετικές περιπτώσεις, ο αντιπρόσωπος ενώπιον των τελωνειακών αρχών που ορίζεται από τον εισαγωγέα πρέπει να είναι εγκατεστημένος στην Κοινότητα. Επιπλέον, για τον ίδιο σκοπό (δηλαδή για να καταπολεμηθούν οι κερδοσκοπικές ή τεχνητές πρακτικές) κρίνεται απαραίτητο να οριστεί ο εξαγωγέας, ως ο οικονομικός φορέας που έχει την καταστατική του έδρα, τα κεντρικά γραφεία του ή μόνιμη εγκατάσταση της επιχείρησής του στη Λευκορωσία.
            
         
               (6)
            
            
               Η χρήση μηχανογραφημένων διαδικασιών αντικαθιστά σταδιακά τη μη αυτόματη εισαγωγή των δεδομένων στους διάφορους τομείς της διοικητικής δραστηριότητας. Θα πρέπει επομένως να είναι δυνατή και η χρήση μηχανογραφημένων και ηλεκτρονικών διαδικασιών για την υποβολή αίτησης άδειας εισαγωγής καθώς και για την έκδοση αυτών των αδειών εισαγωγής.
            
         
               (7)
            
            
               Για λόγους χρηστής διοίκησης η Επιτροπή θεωρεί σωστό να παράσχει επαρκή χρόνο στα κράτη μέλη για την εφαρμογή του συστήματος διαχείρισης του ποσοτικού ανώτατου ορίου που θεσπίζεται με τον παρόντα κανονισμό, καθώς επίσης και στους οικονομικούς φορείς για να εξοικειωθούν με το νέο σύστημα που διέπει τις άδειες εισαγωγής. Επομένως κρίνεται σκόπιμο ο παρών κανονισμός να τεθεί σε ισχύ από την 1η Ιανουαρίου 2007,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Γενικές διατάξεις
   Άρθρο 1
   1.   Ο παρών κανονισμός καθορίζει τους λεπτομερείς κανόνες που διέπουν το σύστημα διαχείρισης του ποσοτικού ανώτατου ορίου του χλωριούχου καλίου καταγωγής Λευκορωσίας, όπως προβλέπεται στο άρθρο 2 παράγραφος 1 του κανονισμού (ΕΚ) αριθ. 1050/2006.
   2.   Όλα τα προϊόντα που κυκλοφορούν ελεύθερα στο πλαίσιο του ποσοτικού ανώτατου ορίου που αναφέρεται στην παράγραφο 1 υπόκεινται στην προσκόμιση άδειας εισαγωγής η οποία εκδίδεται σύμφωνα με τα κατωτέρω άρθρα.
   Άρθρο 2
   Για τους σκοπούς του παρόντος κανονισμού, νοούνται ως:
   
               1)
            
            
               «σύμβαση», η σύμβαση που συμφωνείται και υπογράφεται μεταξύ του εξαγωγέα και του εισαγωγέα·
            
         
               2)
            
            
               «εξαγωγέας», ο οικονομικός φορέας που έχει την καταστατική του έδρα, τα κεντρικά γραφεία του ή μόνιμη εγκατάσταση της επιχείρησής του στη Λευκορωσία·
            
         
               3)
            
            
               «άδεια εισαγωγής», η άδεια εισαγωγής που εκδίδεται από τις εθνικές αρχές για τη διάθεση σε ελεύθερη κυκλοφορία στην Κοινότητα του υπό εξέταση προϊόντος σύμφωνα με τον παρόντα κανονισμό·
            
         
               4)
            
            
               «εισαγωγέας», κάθε οικονομικός φορέας που διεκπεραιώνει ο ίδιος, ή μέσω αντιπροσώπου που ενεργεί εξ ονόματός του, τις διατυπώσεις για τη διάθεση του υπό εξέταση προϊόντος σε ελεύθερη κυκλοφορία·
            
         
               5)
            
            
               «εθνικές αρχές», οι εθνικές αρχές των κρατών μελών που είναι αρμόδιες για την έκδοση της άδειας εισαγωγής σύμφωνα με τον παρόντα κανονισμό, όπως απαριθμούνται στο παράρτημα Ι·
            
         
               6)
            
            
               «υπό εξέταση προϊόν», το χλωριούχο κάλιο καταγωγής Λευκορωσίας που αντιστοιχεί στους κωδικούς 3104 20 50 και 3104 20 90 της ΣΟ (κωδικοί TARIC 3104205010, 3104205090 και 3104209000).
            
         Λεπτομέρειες που αφορούν τη διαχείριση του ανώτατου ποσοτικού ορίου
   Άρθρο 3
   1.   Αίτηση ή διασάφηση για άδεια εισαγωγής μπορούν να υποβάλλουν μόνο οι εισαγωγείς. Οι αιτήσεις ή οι διασαφήσεις αυτές μπορούν να υποβάλλονται στις εθνικές αρχές που απαριθμούνται στο παράρτημα Ι σε καθένα από τα κράτη μέλη. Οι ποσότητες που ζητούνται στις επιμέρους αιτήσεις δεν είναι δυνατόν να υπερβαίνουν το ανώτατο ποσοτικό όριο που ορίζεται στην αντίστοιχη σύμβαση.
   2.   Η διασάφηση ή η αίτηση που υποβάλλει ο εισαγωγέας για να λάβει άδεια εισαγωγής περιλαμβάνει τουλάχιστον τα στοιχεία που απαριθμούνται στο παράρτημα ΙΙ.
   3.   Ο εισαγωγέας προσκομίζει το πρωτότυπο της σύμβασης κατά την υποβολή της αίτησης ή διασάφησης για την έκδοση της άδειας εισαγωγής στις εθνικές αρχές.
   4.   Οι εθνικές αρχές απορρίπτουν τις διασαφήσεις ή τις αιτήσεις για έκδοση άδειας εισαγωγής που δεν υποβάλλονται σύμφωνα με τον παρόντα κανονισμό.
   Άρθρο 4
   1.   Για να διασφαλισθεί ότι οι ποσότητες για τις οποίες εκδίδονται άδειες εισαγωγής δεν υπερβαίνουν, σε καμία στιγμή, τα συνολικά ανώτατα ποσοτικά όρια για το υπό εξέταση προϊόν, οι εθνικές αρχές εκδίδουν άδειες εισαγωγής μόνον εφόσον τους επιβεβαιώσει η Επιτροπή ότι εξακολουθούν να υπάρχουν διαθέσιμες ποσότητες εντός του ανώτατου ποσοτικού ορίου για το υπό εξέταση προϊόν.
   2.   Οι εισαγωγές για τις οποίες έχει εκδοθεί άδεια υπολογίζονται στα ποσοτικά όρια που έχουν καθοριστεί για το έτος κατά το οποίο υποβλήθηκε στις εθνικές αρχές η αίτηση χορήγησης άδειας εισαγωγής.
   3.   Για το σκοπό της εφαρμογής της παραγράφου 1 οι εθνικές αρχές, πριν εκδώσουν άδειες εισαγωγής, κοινοποιούν στην Επιτροπή τις ποσότητες των αιτήσεων αδειών εισαγωγής μαζί με τις συμβάσεις που τους έχουν υποβληθεί. Στη συνέχεια, η Επιτροπή κοινοποιεί ότι η αιτούμενη ποσότητα ή οι αιτούμενες ποσότητες είναι διαθέσιμες για θέση σε ελεύθερη κυκλοφορία κατά τη χρονολογική σειρά παραλαβής των κοινοποιήσεων των κρατών μελών (βάσει της αρχής «εξυπηρέτησης του πρώτου κατά σειρά»).
   4.   Οι αιτήσεις που περιλαμβάνονται στις κοινοποιήσεις προς την Επιτροπή είναι έγκυρες αν δηλώνουν σαφώς, για κάθε περίπτωση, τη χώρα εξαγωγής, τον ισχύοντα κωδικό TARIC, τις ποσότητες που πρόκειται να εισαχθούν, τον αριθμό της σύμβασης, την αξία CIF ή DAF (κατά περίπτωση και όπως ορίζεται στους όρους Incoterms 2000) του υπό εξέταση προϊόντος στα κοινοτικά σύνορα ανά κωδικό TARIC και το ισχύον έτος για το ανώτατο ποσοτικό όριο.
   5.   Οι προβλεπόμενες στις παραγράφους 3 έως 4 κοινοποιήσεις διαβιβάζονται ηλεκτρονικά μέσω του ολοκληρωμένου δικτύου που έχει δημιουργηθεί για το σκοπό αυτό, εκτός αν, για επιτακτικούς τεχνικούς λόγους, είναι αναγκαίο να χρησιμοποιηθούν προσωρινά άλλα μέσα επικοινωνίας.
   Άρθρο 5
   1.   Στο βαθμό που η Επιτροπή, δυνάμει του άρθρου 4, επιβεβαιώσει ότι η αιτούμενη ποσότητα είναι διαθέσιμη εντός του εν λόγω ποσοτικού ορίου, οι εθνικές αρχές εκδίδουν άδεια εισαγωγής, το αργότερο εντός δέκα εργάσιμων ημερών από την προσκόμιση από τον εισαγωγέα του πρωτοτύπου της αντίστοιχης σύμβασης. Οι άδειες εισαγωγής εκδίδονται από τις εθνικές αρχές οποιουδήποτε κράτους μέλους ανεξάρτητα από το κράτος μέλος το οποίο αναφέρεται ως προορισμός στη σύμβαση στο βαθμό που η Επιτροπή έχει επιβεβαιώσει τη διαθεσιμότητα του ποσού στο πλαίσιο του ανώτατου ποσοτικού ορίου.
   2.   Οι άδειες εισαγωγής συντάσσονται σύμφωνα με το υπόδειγμα που περιλαμβάνεται στο παράρτημα ΙΙΙ.
   3.   Η ισχύς των αδειών εισαγωγής που εκδίδουν οι εθνικές αρχές είναι τρεις μήνες. Εάν μία αίτηση ή διασάφηση για άδεια εισαγωγής υποβληθεί μετά την 1η Οκτωβρίου ενός έτους, η ισχύς της άδειας εισαγωγής που εκδίδεται με βάση την αίτηση ή τη διασάφηση αυτή δεν υπερβαίνει την 31η Δεκεμβρίου του ίδιου έτους.
   4.   Οι ποσότητες για τις οποίες εκδίδεται η άδεια εισαγωγής δεν υπερβαίνουν την ποσότητα που αναφέρεται στη σύμβαση βάσει της οποίας εκδίδεται η άδεια εισαγωγής.
   5.   Οι εισαγωγείς δεν υποχρεούνται να εισαγάγουν στο πλαίσιο ενιαίας αποστολής το σύνολο της ποσότητας που καλύπτει η άδεια εισαγωγής.
   6.   Οι υποχρεώσεις και τα δικαιώματα που απορρέουν από τις άδειες εισαγωγής ή τα αποσπάσματά τους δεν μεταβιβάζονται.
   7.   Οι άδειες εισαγωγής μπορεί να εκδοθούν με ηλεκτρονικά μέσα εφόσον τα ενδιαφερόμενα τελωνεία έχουν πρόσβαση στην άδεια εισαγωγής μέσω δικτύου υπολογιστών.
   8.   Οι εισαγωγείς επιστρέφουν τις άδειες εισαγωγής που έχουν λήξει στις εθνικές αρχές έκδοσης εντός 10 εργάσιμων ημερών από την ημερομηνία της λήξης τους. Οι εισαγωγείς δεν υποβάλλουν αίτηση για έκδοση νέας άδειας εισαγωγής εφόσον δεν έχει εισαχθεί το 85 % της ποσότητας της έγκυρης άδειας εισαγωγής.
   Άρθρο 6
   Οι άδειες εισαγωγής εκδίδονται από τις εθνικές αρχές σύμφωνα με το άρθρο 4 χωρίς να γίνεται διάκριση έναντι οποιουδήποτε εισαγωγέα στην Κοινότητα, ανεξάρτητα από τον τόπο εγκατάστασής του στην Κοινότητα.
   Άρθρο 7
   1.   Οι εθνικές αρχές ενημερώνουν την Επιτροπή, αμέσως μόλις πληροφορηθούν ότι κάποια από τις ποσότητες δεν χρησιμοποιήθηκε κατά τη διάρκεια ισχύος της άδειας εισαγωγής. Οι ποσότητες αυτές μεταφέρονται αυτόματα στις μη χρησιμοποιηθείσες ποσότητες του ανώτατου ποσοτικού ορίου το συντομότερο δυνατόν.
   2.   Οι εθνικές αρχές ενημερώνουν την Επιτροπή για οποιαδήποτε ακύρωση άδειας εισαγωγής ή άλλου αντίστοιχου εγγράφου που έχει ήδη εκδοθεί, σε περίπτωση κατά την οποία καταγγελθεί η αντίστοιχη σύμβαση είτε από την πλευρά του εξαγωγέα είτε από την πλευρά του εισαγωγέα. Ωστόσο, εάν η Επιτροπή ή οι εθνικές αρχές ενημερωθούν από τον εισαγωγέα σχετικά με την καταγγελία της σύμβασης αφού ορισμένες ποσότητες του υπό εξέταση προϊόντος εισαχθούν στην Κοινότητα σύμφωνα με τη σύμβαση, οι συγκεκριμένες ποσότητες λαμβάνονται υπόψη για τη συμπλήρωση του ανώτατου ποσοτικού ορίου του έτους κατά το οποίο υποβλήθηκε στις εθνικές αρχές η αίτηση ή η διασάφηση για την άδεια εισαγωγής.
   Άρθρο 8
   Εάν η Επιτροπή διαπιστώσει ότι οι συνολικές ποσότητες του υπό εξέταση προϊόντος που καλύπτονται από τις συμβάσεις ενός συγκεκριμένου έτους συμπληρώνουν το ανώτατο ποσοτικό όριο, ενημερώνει αμέσως τις εθνικές αρχές ώστε να αναστείλουν την περαιτέρω έκδοση αδειών εισαγωγής.
   Κοινοτική άδεια εισαγωγής — κοινό έντυπο
   Άρθρο 9
   1.   Τα έντυπα που χρησιμοποιούνται από τις εθνικές αρχές για την έκδοση των αδειών εισαγωγής που αναφέρονται στο άρθρο 4 και στο άρθρο 7 είναι σύμφωνα με το υπόδειγμα άδειας εισαγωγής που παρατίθεται στο παράρτημα ΙΙΙ.
   2.   Τα έντυπα της άδειας εισαγωγής και τα σχετικά αποσπάσματα συντάσσονται σε δύο αντίγραφα, εκ των οποίων το ένα εκδίδεται για τον αιτούντα και φέρει την ένδειξη «Αντίγραφο κατόχου» και τον αριθμό 1, και το άλλο φυλάσσεται από την αρχή που εκδίδει την άδεια και φέρει την ένδειξη «Αντίγραφο για την εκδίδουσα αρχή» και τον αριθμό 2. Για διαχειριστικούς λόγους, οι εθνικές αρχές είναι δυνατόν να προσθέτουν συμπληρωματικά αντίγραφα στο έντυπο 2.
   3.   Τα έντυπα εκτυπώνονται σε λευκό χαρτί χωρίς μηχανικό πολτό, κολλαρισμένο για γραφή και βάρους 55 έως 65 g/m2. Οι διαστάσεις τους είναι 210 × 297 mm και το δακτυλογραφικό διάστιχο 4,24 mm (ένα έκτο της ίντσας)· η διάταξη των εντύπων ακολουθείται αυστηρά. Οι δύο όψεις του αντιγράφου αριθ. 1, που αποτελεί την άδεια εισαγωγής, καθαυτή, φέρουν έντυπη κόκκινη κυματοειδή διάταξη γραμμών, η οποία καθιστά εμφανή κάθε παραποίηση με μηχανικά ή χημικά μέσα.
   4.   Την ευθύνη της εκτύπωσης των εντύπων φέρουν τα κράτη μέλη. Επίσης, τα έντυπα είναι δυνατόν να εκτυπώνονται από τυπογραφεία εγκεκριμένα από το κράτος μέλος στο οποίο είναι εγκατεστημένα. Στην τελευταία περίπτωση, κάθε έντυπο φέρει μνεία της σχετικής έγκρισης. Σε κάθε έντυπο αναγράφονται το όνομα και η διεύθυνση του τυπογράφου ή σήμα με το οποίο είναι δυνατή η αναγνώρισή του.
   5.   Οι άδειες εισαγωγής ή τα αποσπάσματα παίρνουν, κατά την έκδοσή τους, αριθμό έκδοσης που καθορίζεται από την εθνική αρχή. Ο αριθμός της άδειας εισαγωγής κοινοποιείται στην Επιτροπή ηλεκτρονικά μέσω του ολοκληρωμένου δικτύου που έχει συσταθεί δυνάμει του άρθρου 4.
   6.   Οι άδειες εισαγωγής και τα αποσπάσματα συντάσσονται στην επίσημη γλώσσα ή σε μία από τις επίσημες γλώσσες του κράτους μέλους στο οποίο εκδίδονται.
   7.   Τα σήματα των εθνικών αρχών έκδοσης και των τελωνείων ή των αρμόδιων διοικητικών αρχών τίθενται με σφραγίδα. Εντούτοις, αντί σφραγίδας της εκδίδουσας εθνικής αρχής είναι δυνατή η αποτύπωση με συνδυασμό διάτρητων γραμμάτων ή αριθμητικών ψηφίων ή η εκτύπωση επί της αδείας εισαγωγής. Για την καταχώριση της χορηγούμενης ποσότητας, οι εκδίδουσες εθνικές αρχές εφαρμόζουν οποιαδήποτε απρόσβλητη από παραχάραξη μέθοδο έτσι ώστε να είναι αδύνατη η παρεμβολή αριθμητικών ψηφίων ή ενδείξεων.
   8.   Στην οπίσθια όψη του αντιτύπου αριθ. 1 και του αντιτύπου αριθ. 2 υπάρχει θέση όπου είναι δυνατή αναγραφή ποσοτήτων είτε από τις τελωνειακές αρχές κατά τη διεκπεραίωση των διατυπώσεων εισαγωγής είτε από τις αρμόδιες διοικητικές αρχές κατά την έκδοση αποσπάσματος. Στην περίπτωση που ο χώρος στην άδεια εισαγωγής ή σε αποσπάσματά της που προορίζεται για καταλογισμό είναι ανεπαρκής, οι αρμόδιες αρχές του κράτους μέλους μπορούν να προσθέτουν μία ή περισσότερες επιπλέον σελίδες με θέσεις καταχώρισης αντίστοιχες προς εκείνες της οπίσθιας όψης του αντιγράφου αριθ. 1 και του αντιγράφου αριθ. 2 της άδειας εισαγωγής ή του αποσπάσματος. Οι αρμόδιες αρχές του κράτους μέλους επιθέτουν την σφραγίδα τους με τρόπο ώστε η μισή να τίθεται επί της άδειας εισαγωγής ή του αποσπάσματος και η άλλη μισή στην πρόσθετη σελίδα. Εάν υπάρχουν περισσότερες από μία σελίδες, τοποθετείται εκ νέου σφραγίδα με ανάλογο τρόπο μεταξύ δύο διαδοχικών σελίδων.
   9.   Εφόσον είναι απαραίτητο, οι αρμόδιες αρχές των οικείων κρατών μελών μπορούν να ζητούν τη μετάφραση του περιεχομένου των αδειών εισαγωγής ή των αποσπασμάτων στην επίσημη γλώσσα ή σε μία από τις επίσημες γλώσσες του συγκεκριμένου κράτους μέλους.
   10.   Οι εκδιδόμενες άδειες εισαγωγής ή τα αποσπάσματά τους, καθώς και οι καταχωρίσεις και θεωρήσεις που πραγματοποιούνται από τις αρχές κράτους μέλους, έχουν σε καθένα από τα άλλα κράτη μέλη τα ίδια νομικά αποτελέσματα με τις άδειες εισαγωγής που εκδίδονται καθώς και με τις καταχωρίσεις και θεωρήσεις που πραγματοποιούνται από τις αρμόδιες αρχές των εν λόγω κρατών μελών. Οι άδειες εισαγωγής ή τα αποσπάσματά τους που εκδίδονται σύμφωνα με τον παρόντα κανονισμό ισχύουν σε όλο το τελωνειακό έδαφος της Ευρωπαϊκής Κοινότητας.
   Άρθρο 10
   Ο παρών κανονισμός αρχίζει να ισχύει την 1η Ιανουαρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Δεκεμβρίου 2006.
      
         
            Για την Επιτροπή
         
         Peter MANDELSON
         
         
            Μέλος της Επιτροπής
         
      
   
   
      (1)  ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 (ΕΕ L 340 της 23.12.2005, σ. 17).
   
      (2)  ΕΕ L 191 της 12.7.2006, σ. 1.
   
      (3)  ΕΕ L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 648/2005 του Ευρωπαϊκού Κοινοβουλίου και του Συμβουλίου (ΕΕ L 117 της 4.5.2005, σ. 13).
   
      ΠΑΡΑΡΤΗΜΑ I
      ΚΑΤΑΛΟΓΟΣ ΕΘΝΙΚΩΝ ΑΡΧΩΝ ΤΩΝ ΚΡΑΤΩΝ ΜΕΛΩΝ
      
                   
               
               
                  BELGIQUE/BELGIË
                  
                              Service public fédéral économie, PME, classes moyennes et énergie
                           
                        
                              Administration du potentiel économique
                           
                        
                              Service licences — Licences
                           
                        
                              Rue de Louvain 44
                           
                        
                              B-1000 Bruxelles
                           
                        
                              Φαξ (32-2) 548 65 56
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
                              Federale Overheidsdienst Economie, kmo, Middenstand en Energie
                           
                        
                              Bestuur Economisch Potentieel
                           
                        
                              Dienst Vergunningen
                           
                        
                              Leuvenseweg 44
                           
                        
                              B-1000 Brussel
                           
                        
                              Φαξ (32-2) 548 65 56
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  ČESKÁ REPUBLIKA
                  
                              Ministerstvo průmyslu a obchodu
                           
                        
                              Licenční správa
                           
                        
                              Na Františku 32
                           
                        
                              CZ-110 15 Praha 1
                           
                        
                              Φαξ (420) 224 21 21 33
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  EESTI
                  
                              Majandus- ja Kommunikatsiooniministeerium
                           
                        
                              Harju 11
                           
                        
                              EE-15072 Tallinn
                           
                        
                              Φαξ + 372 6313 660
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  ΕΛΛΑΔΑ
                  
                              Υπουργείο Οικονομίας & Οικονομικών
                           
                        
                              Διεύθυνση Καθεστώτων Εισαγωγών-Εξαγωγών, Εμπορικής Άμυνας
                           
                        
                              Κορνάρου 1
                           
                        
                              GR-105 63 Αθήνα
                           
                        
                              Φαξ (30) 210-328 60 94
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  ESPAÑA
                  
                              Ministerio de Industria, Turismo y Comercio
                           
                        
                              Secretaría General de Comercio Exterior
                           
                        
                              Subdirección General de Comercio Exterior de Productos Industriales
                           
                        
                              Paseo de la Castellana 162
                           
                        
                              E-28046 Madrid
                           
                        
                              Φαξ (34) 913 49 38 31
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  DANMARK
                  
                              Økonomi- og Erhvervsministeriet
                           
                        
                              Erhvervs- og Byggestyrelsen
                           
                        
                              Lange Linie Allé 17
                           
                        
                              DK-2100 København Ø
                           
                        
                              Φαξ + 45-35 46 60 00
                           
                        
                              Διεύθυνση ηλ. ταχ.:
                           
                        
                              Δικτυακός τόπος: www.ebst.dk
                           
                        
            
                   
               
               
                  DEUTSCHLAND
                  
                              Bundesamt für Wirtschaft und Ausfuhrkontrolle
                           
                        
                              (BAFA)
                           
                        
                              Frankfurter Straße 29—35
                           
                        
                              D-65760 Eschborn 1
                           
                        
                              Φαξ (49-61) 969 42 26
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  ITALIA
                  
                              Ministero del Commercio internazionale
                           
                        
                              Direzione generale per la Politica commerciale
                           
                        
                              Viale America 341
                           
                        
                              I-00144 Roma
                           
                        
                              Φαξ (39-06) 59 93 26 36
                           
                        
                              Διεύθυνση ηλ. ταχ.: polcom3@mincomes.it
                           
                        
                              Δικτυακός τόπος: www.mincomes.it
                           
                        
            
                   
               
               
                  FRANCE
                  
                              Ministère de l'économie, des finances et de l'industrie
                           
                        
                              Direction générale des entreprises
                           
                        
                              Sous-direction des biens de consommation
                           
                        
                              Bureau Textile-Importations
                           
                        
                              Le Bervil
                           
                        
                              12, rue Villiot
                           
                        
                              F-75572 Paris Cedex 12
                           
                        
                              Φαξ (33) 153 44 91 81
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  IRELAND
                  
                              Department of Enterprise, Trade and Employment
                           
                        
                              Import/Export Licensing, Block C
                           
                        
                              Earlsfort Centre
                           
                        
                              Hatch Street
                           
                        
                              Dublin 2
                           
                        
                              Ireland
                           
                        
                              Φαξ (353-1) 631 25 62
                           
                        
                              Διεύθυνση ηλ. ταχ.:
                           
                        
                              Δικτυακός τόπος: www.entemp.ie
                           
                        
            
                   
               
               
                  ÖSTERREICH
                  
                              Bundesministerium für Wirtschaft und Arbeit
                           
                        
                              Außenwirtschaftsadministration
                           
                        
                              Abteilung C2/2
                           
                        
                              Stubenring 1
                           
                        
                              A-1011 Wien
                           
                        
                              Φαξ (43-1) 711 00-83 86
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  ΚΥΠΡΟΣ
                  
                              Υπουργείο Εμπορίου, Βιομηχανίας και Τουρισμού
                           
                        
                              Υπηρεσία Εμπορίου
                           
                        
                              Μονάδα Έκδοσης Αδειών Εισαγωγής/Εξαγωγής
                           
                        
                              Οδός Ανδρέα Αραούζου αρ. 6
                           
                        
                              CY-1421 Λευκωσία
                           
                        
                              Φαξ (357) 22-37 51 20
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  LATVIJA
                  
                              Latvijas Republikas Ekonomikas ministrija
                           
                        
                              Brīvības iela 55
                           
                        
                              LV-1519 Rīga
                           
                        
                              Φαξ + 371-728 08 82
                           
                        
                              Διεύθυνση ηλ. ταχ.: licencesana@em.gov.lv
                           
                        
                              Δικτυακός τόπος:www.em.gov.lv
                           
                        
            
                   
               
               
                  LIETUVA
                  
                              Lietuvos Respublikos ūkio ministerija
                           
                        
                              Prekybos departamentas
                           
                        
                              Gedimino pr. 38/2
                           
                        
                              LT-01104 Vilnius
                           
                        
                              Φαξ (370-5) 26 23 974
                           
                        
                              Διεύθυνση ηλ. ταχ.: j.vaigauskiene@ukmin.lt,
                           
                        
                              j.gutkauskiene@ukmin.lt
                           
                        
                              Δικτυακός τόπος: www.ukmin.lt
                           
                        
            
                   
               
               
                  POLSKA
                  
                              Ministerstwo Gospodarki
                           
                        
                              Plac Trzech Krzyży 3/5
                           
                        
                              PL-00-507 Warszawa
                           
                        
                              Φαξ + 48-22-693 40 21
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  PORTUGAL
                  
                              Ministério das Finanças
                           
                        
                              Direcção-Geral das Alfândegas e dos Impostos
                           
                        
                              Especiais sobre o Consumo
                           
                        
                              Rua Terreiro do Trigo, Edifício da Alfândega de
                           
                        
                              Lisboa
                           
                        
                              PT-1140-060 Lisboa
                           
                        
                              Φαξ (351) 21 881 42 61
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  SLOVENIJA
                  
                              Ministrstvo za finance
                           
                        
                              Carinska uprava Republike Slovenije
                           
                        
                              Carinski urad Jesenice
                           
                        
                              Center za TARIC in kvote
                           
                        
                              Spodnji Plavž 6c
                           
                        
                              SI-4270 Jesenice
                           
                        
                              Φαξ (386-4) 297 44 72
                           
                        
                              Διεύθυνση ηλ. ταχ.: taric.cuje@gov.si
                           
                        
                              Δικτυακός τόπος: http://www.carina.gov.si
                           
                        
            
                   
               
               
                  LUXEMBOURG
                  
                              Ministère des affaires étrangères
                           
                        
                              Office des licences
                           
                        
                              BP 113
                           
                        
                              L-2011 Luxembourg
                           
                        
                              Φαξ (352) 46 61 38
                           
                        
                              Διεύθυνση ηλ. ταχ.: office.licences@mae.etat.lu
                           
                        
                              Δικτυακός τόπος: www.eco.public.lu/attributions/office_licences/index.html
                           
                        
            
                   
               
               
                  MAGYARORSZÁG
                  
                              Magyar Kereskedelmi Engedélyezési Hivatal
                           
                        
                              Margit krt. 85.
                           
                        
                              H-1024 Budapest
                           
                        
                              Φαξ (36-1) 336 73 02
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  MALTA
                  
                              Diviżjoni għall -Kummerċ
                           
                        
                              Servizzi Kummerċjali
                           
                        
                              Lascaris
                           
                        
                              MT-Valletta CMR02
                           
                        
                              Φαξ + 356-25-69 02 99
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  SLOVENSKÁ REPUBLIKA
                  
                              Ministerstvo hospodárstva SR
                           
                        
                              Odbor licencií
                           
                        
                              Mierová 19
                           
                        
                              827 15 Bratislava 212
                           
                        
                              Slovenská republika
                           
                        
                              Φαξ + 421-2-43 42 39 19
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  SUOMI
                  
                              Tullihallitus
                           
                        
                              PL 512
                           
                        
                              FI-00101 Helsinki
                           
                        
                              Φαξ (358-20) 492 28 52
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  SVERIGE
                  
                              Statens jordbruksverk
                           
                        
                              SE-551 82 Jönköping
                           
                        
                              Φαξ (46-36) 19 05 46
                           
                        
                              Διεύθυνση ηλ. ταχ.: jordbruksverket@sjv.se
                           
                        
                              Δικτυακός τόπος: http://www.sjv.se
                           
                        
            
                   
               
               
                  NEDERLAND
                  
                              Belastingdienst/Douane centrale dienst voor in- en uitvoer
                           
                        
                              Postbus 30003, Engelse Kamp 2
                           
                        
                              NL-9700 RD Groningen
                           
                        
                              Φαξ (31-50) 523 23 41
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  ROMANIA
                  
                              Ministerul Economiei şi Comerţului
                           
                        
                              Direcţia Generală Politici Comerciale
                           
                        
                              Str. Ion Câmpineanu nr. 16
                           
                        
                              Bucureşti, sector 1
                           
                        
                              Cod poştal: 010036
                           
                        
                              Φαξ +40 21 315 04 54
                           
                        
                              Διεύθυνση ηλ. ταχ.: clc@dce.gov.ro
                           
                        
                              Δικτυακός τόπος: www.dce.gov.ro
                           
                        
            
                   
               
               
                  UNITED KINGDOM
                  
                              Department of Trade and Industry
                           
                        
                              Import Licensing Branch
                           
                        
                              Queensway House — West Precinct
                           
                        
                              Billingham
                           
                        
                              TS23 2NF
                           
                        
                              United Kingdom
                           
                        
                              Φαξ (44-1642) 36 42 69
                           
                        
                              Διεύθυνση ηλ. ταχ.:
                           
                        
                              Δικτυακός τόπος:
                           
                        
            
                   
               
               
                  БЪЛГАРИЯ
                  
                              Дирекция «Регистриране, лицензиране и контрол»
                           
                        
                              Министерство на икономиката и енергетиката
                           
                        
                              ул. «Славянска» 8
                           
                        
                              1052 София
                           
                        
                                    Φαξ
                                 
                                 
                                    +359 2 981 50 41;
                                    +359 2 980 4710;
                                    +359 2 988 3654
                                 
                              
                              Δικτυακός τόπος: www.mee.government.bg
                           
                        
            
   
      ΠΑΡΑΡΤΗΜΑ II
      Η αίτηση ή η διασάφηση που υποβάλλει ο εισαγωγέας για να λάβει άδεια εισαγωγής περιλαμβάνει τα ακόλουθα στοιχεία:
      
                  1.
               
               
                  Εξαγωγέας (ονοματεπώνυμο και πλήρης διεύθυνση, αριθμός τηλεφώνου/φαξ, διεύθυνση ηλεκτρονικού ταχυδρομείου)
               
            
                  2.
               
               
                  Εισαγωγέας (ονοματεπώνυμο και πλήρης διεύθυνση, αριθμός τηλεφώνου/φαξ, διεύθυνση ηλεκτρονικού ταχυδρομείου και αριθμός ΦΠΑ)
               
            
                  3.
               
               
                  Την ακριβή περιγραφή των εμπορευμάτων και τον κωδικό ή τους κωδικούς TARIC
               
            
                  4.
               
               
                  Τη χώρα καταγωγής των εμπορευμάτων
               
            
                  5.
               
               
                  Τη χώρα αποστολής
               
            
                  6.
               
               
                  Την αιτούμενη συνολική ποσότητα σε τόνους
               
            
                  7.
               
               
                  Την αξία CIF ή DAF (κατά περίπτωση και όπως ορίζεται στους όρους Incoterms 2000) του υπό εξέταση προϊόντος στα κοινοτικά σύνορα ανά κλάση TARIC
               
            
                  8.
               
               
                  Την ημερομηνία και τον αριθμό της σύμβασης
               
            
                  9.
               
               
                  Τον τόπο, την ημερομηνία και την υπογραφή του αιτούντος
               
            
                  10.
               
               
                  Την ακόλουθη υπογεγραμμένη δήλωση: «Ο (Η) υπογεγραμμένος(-η) δηλώνω ότι όλα τα στοιχεία που υποβάλλω με την παρούσα αίτηση είναι αληθή, ορθά και σύμφωνα με τις απαιτήσεις του κανονισμού (ΕΚ) αριθ. 1818/2006».
               
            
   
      ΠΑΡΑΡΤΗΜΑ III